ཧན་ཀྲིན་གྱིས་དམངས་ཁྲོད་དངུལ་གཏོང་དང་དམངས་གཉེར་དཔལ་འབྱོར་འཕེལ་རྒྱས་ལ་ཧ་ཅང་སེམས་ཁུར་བྱེད་བཞིན་ཡོད།ཁོ་རང་སྔ་གཞུག་ཏུ་ཞིན་ཏི་ལིས་འོད་གློག་དང་ཧོས་པོ་ཡོན་སྨན་རྫས།སན་ནོ་གློག་རྡུལ་སོགས་ཁེ་ལས་སུ་ཕེབས་ཏེ་བྱ་བར་རྟོག་ཞིབ་མཛད།ཧན་ཀྲིན་ཁེ་ལས་རེ་རེའི་ནང་དུ་སོང་ཚེ་ཐོན་རྫས་གསར་སྤེལ་དང་ལས་བཟོ་བའི་ཡོང་སྒོ།ཚོང་རར་འཚོང་ཚད།ཕྱི་ཕྱོགས་ཁོར་ཡུག་གི་འགྱུར་ལྡོག་ལ་ཁ་གཏད་འཇལ་བ་སོགས་ཀྱི་གནས་ཚུལ་ཞིབ་འདྲི་མཛད།ཧན་ཀྲིན་གྱིས་བསྟན་དོན།འབྲེལ་ཡོད་ལས་ཁུངས་དང་རིམ་པ་སོ་སོའི་སྲིད་གཞུང་གིས་ཐབས་བརྒྱ་ཇུས་སྟོང་སྒོས་དམངས་གཉེར་ཁེ་ལས་དང་དངོས་ཕུང་དཔལ་འབྱོར་ལ་རྒྱབ་སྐྱོར་བྱས་ཏེ།ཁྲལ་དངུལ་ཇེ་ཉུང་དུ་གཏོང་བ་དང་འགྲོ་གྲོན་ཇེ་དམའ་རུ་གཏོང་བའི་བྱེད་ཐབས་རབ་དང་རིམ་པ་དངོས་འབེབས་བཟང་བོ་བྱེད་པ་དང་།དམངས་གཉེར་ཁེ་ལས་དང་ཁེ་ལས་འབྲིང་ཆུང་གི་ཁུར་བོ་ཇེ་ཡང་དུ་བཏང་ནས།དམངས་གཉེར་དཔལ་འབྱོར་འཕེལ་རྒྱས་ལ་ཕན་པའི་ཁོར་ཡུག་ཆེན་པོ་གསར་སྐྲུན་བྱེད་དགོས་ཟེར།།